Aan die Haak: Siklone en af dae
En daar mis die sikloon ons toe heeltemal! Ek het spesiaal 'n dag verlof gevat gister, want dit sou kwansuis reën en reën, en ek het drome gedroom van hoe ek heeldag lank sit in hekel terwyl die reën op my sinkdak val. Ai tog, toe is dit dodelik warm en windstil. Boer maak 'n plan, toe sit ek maar die lugverkoeler aan en hekel in elk geval.
Die trou projek vorder goed, en ek wens regtig ek kon dit al wys, want ek dink dis vreeslik mooi en oulik! Maar heelaas, die troue is eers op 2 Junie!
Ek het uit my nuwe boek begin vormpies hekel vir my dogter se kussings.
En na ek al my kombuiskaste reggepak het, het almal 'n baie welverdiende middagslapie gehad. So, "all in all it was a good day".